Zmieni l-bogħod mill-Banda Kienu s-snin sittin, meta kulħadd kien jistagħġeb bil-fenominu li kien għaddej dak iż-żmien, fenominu li nistgħu ngħidu biddel il-ħajja ta' dawk kollha li huma tampari u nista' ngħid ukoll ta' dawk li huma iżgħar u akbar minni. Dan kien il-fenominu li ħolqu l-Beatles, ir- Rolling stones, l-Animals u ħafna gruppi bħalhom li tant influwenzaw nies ta' dawk iż-żmienjiet u għadhom jinfluwenzaw sallum . Kien żmien li jekk ma kontx taf iddoq xi strument kien ikun diffiċli li tisma' xi mużika ħlief dik in-naqra minn fuq ir-Rediffusion kif konna nsejjħulu dak iż-żmien. Din kienet kaxxa b'loudspeaker ġo fiha li kellha switch mal-ħajt biex taqleb fuq A jew B. Nistħajjilkom tgħidu dan x'għandu x'jaqsam ma' żmieni bogħod mill-banda2 Għandu x'jaqsam ħafna għaliex ien iż- zmien meta s- Sur Ġużeppi Attard (tal-Bużaqq) ideċieda li jerġa' jibda l-banda għażiża tagħna, u anke ieniż- żmien li t-tfal ta' dak inhar ġew bi ħġarhom biex jitgħallmu . Jiena u ħuti Loretu u Ċensu flimkien mal- uġin Clement Buttiġieġ (illum jinstab l-Amerika ) billi onna ndoqqu bil-grupp li kien jismu ''The Springs' li fil-fatt kien l-ewwel grupp f'Għawdex, konna min ta' -ewwel li morna biex nitgħallmu ndoqqu strument . Sa dan it tant Ġużeppi Attard kien diġa' sab is-surmast Ġużeppi Farrugia biex jieħu taħt idejh il- banda, u dan b'entużjażmu kbir aċċetta u beda jgħallimna l-mużika. Dan kien fl-1966 u fi żmien sena kellna l- banda li ħarġet iddoqq u n-nies ta' Għajnsielem iġġennu warajha. Taħt il-bravu surmast Farruġia kienu ħafna dawk il- bandisti i tgħallmu l- mużika u li llum huma l-kolonni sodi al- banda tagħna .Kienu ħafna s-suċċessi tal- banda speċjalment il- programmi li kienu jsiru fil- pjazza tat- Tokk ir-Rabat, programmi ta' muzika klassika, bħalma hija l-1812, li meta daqqejniha kulħadd baqa' mbellaħ . Kienu ħafna dawk in-niesli qaluli ' Is-Surmast Ġużeppi Għaqda Mużikali San Ġużepp Farruġia għamel l-għeġubijiet bil-banda ta' Għajnsielem', u kien is- surmast Farruġia wieħed minn ta' l- ewwel li daqq kanzunetti pop bil-banda fil-karnival u waħda li tgħaddi minn moħħi bħalissa hi 'Obla Di Obla Da'.Imma wara xi kważi sentejn indoqq il-kurunetta kien wasal iż-żmien li nibda naħseb għall-pappa. Billi f'dawk iż-żmienijiet xogħol ma kienx hawn, bħal-sentenza, wieħed kien ikollu jħalli art twelidu biex ifittex ix- xogħol. Kienet proprju din ir-raġuni li kelli nsiefer għall-Awstralja, u hekk nitlaq il-familji, l- banda u lill- art twelidi. Wara xi ħames snin imsiefer gejt lura għall-btala u mill-ewwel ġabuli l-kurunetta d-dar biex kemm indum hawn immur indoqq u għadni niftakar dik is-sena kellna il-marċ ''Karmar' lijien kont issaħħart warajh u għadu sallum wieħed mill-favoriti tiegħi. Għaddejt sajf niġri mal-banda ngħamel l-iktar ħaġa li kelli għal-qalbi, indoqq il-mużika. Imma bħalma jgħid il- proverbju ż-zmien jgħaddi u ma jistenna lill-ħadd,u hekk il-btala waslet fi tmiemha wkoll u erġajt lura lejn l-Awstralja u ddeċidejt li mmur indoqq mal-Maltese Own Band li dak iż-żmien kien għadha qed tibda. Għamilt xi żmien indoqq il-kurunetta ma, din il-banda taħt is-Surmast Evarist Azzopardi li diġa' kont naf mill-ħanut tal-mużika li kien jismu' Suttons' li kien f'Elizabeth Street ġo Melbourne li jien kont niffrekwenta ta'spiss biex nara l-istrumenti. Is-sur Azzopardi kien mużiċista tajjeb ħafna, pjanista tal- kwalita u għalliema tal-mużika xejn inqas.Mal-banda konna ndoqqu fil-festi li kienu jsiru ġos-subborgi ta'Melbourne,bħallma hi l-festa tal-Vitorja, l-Imnarja, Santa Liena u oħrajn. Domtxi tlett snin indoqq ma' din il-banda Wara li tlaqt minn mal-Maltese Own Band, ma bqajtx inħares lejn il-kurunetta għax kont impenjat mal groups indoqq il-kitarra u l- pjanu, allura speċi giet jew ħaga jew l-oħra. Domt tlieta u għoxrin sena ndoqq mal-groups, fosthom il-Comancheros, Afterglo, Westside Bovsu Mvstique. Kollha kienu gruppi tajbin ħafna u rnexxielna nagħmlu diversi recordings speċjalment ma' Mvstique u Afterglo, dan ta l-aħħar konna ħriġna diska li kienet popolari ħafna mal-maltin ta' l-Awstralja li kien jisimha 'Tnfridt', jien kont ktibt il-kliem u l-mużika. Ma' dawn il-groups ħafna drabi konna nkunu mpenjati biex nakkompanjaw lil-ħafna kantanti li kienu jiġu minn Malta, fosthom Enzo Guzman, Renato, John Laus u The Tramps, ma' dawn ta' l-aħħar konna ħadna ħafna pjaċir billi jien u d-drummer (Joe Galea il-'baqta'' minn ta' Sannat) konna Għawdxin bħal speċi giet qisa okkażjoni speċjali minn l-oħrajn. Tgħidx kemm ftakarna fi stejjer li għaddejna minnhom meta ltqajna mal- mibki imma qatt minsi Duminku Grech li kien il-kantant tat-Tramps u l-ħabib tiegħi Joe Spiteri li kien idoqq il-Bass fiż-żmien li kien jisimhom Gemini 5, illum joqgħod l-Awstralja. Ta' min ifakkar li t-Tramps qabel kien jisimhom Gemini 5 Sadanittant sirt midħla tal-għannejja ġo Melbourne li kont nirranġalhom xi kitarra u anke kont immur indoqq il-kitarra magħhom, speċjalment fl-Imnarja, fejn kienet issir il-festa Tonv Galea mal-Banda ''Maltese Own Band' fl-okkażjoni tradizzjonali li minn żmien qabel kien beda taż-żjara tal-Prim Ministru Eddie Fenech Adami f'Melbourne jagħmel il-Kavallier Joe Attard, naturalment dan kien bniedem min-Nadur li ddedika ruħu u ġismu għall-Maltin u l-Għawdxin gewwa l-western suburbs ta' Melbourne. Dan kien żmien memorabbli ħafna għalija għax dejjem kont qed nagħmel dak li dejjem kontinħobb, il-mużika, indoqq ngħallem (il-mużika) u nirranġa xi kanzunetta lil dak u lill-ieħor. Għalkemm domt xi ftit taż-zmien li gejt lura, dejjem kien jgħaddi minn moħħi xi ħsieb x' kienet tkun qed tagħmel il-banda. Missieri kien dejjem jaġġornani bli kien ikun qed jiġri fil-banda u din dejjem kienet tkun għalija Tonv Galea mal-grupp 'Afterglo'. Magħhom qegħdin naraw il-kantant famuż Malti Renato nformazzjoni li kienet iżżommni qrib tal-banda. Billi ma bqajtx nipprattika l-kurunetta, meta ġejt lura għall-btajjel ma kontx indoqq, għalkemm kont inkun fuq ix-xwiek biex naqbad kurunetta u ndoqq xi marċ. Sadanittant, wara sitta u għoxrin sena bħala surmast, is-surmast Farrugia mietu ħa postu is-surmast Nazzarenu Sammut mill-Mellieħa. Danserva l-banda għal għaxar snin. Meta dan spiċċa postu ħadu s-surmast Sunnv Galea, surmast bravu ta' paċenzja u dedikazzjoni kbira lejn il-banda tagħna. Kompozitur ta' ħafna biċċiet ta' mużika, kemm klassika, brijjuża u anke sagra. Taħt id-direzzjoni tas-surmast Galea l-banda kompliet gejja l-quddiem u laħqet livell għoli ħafna. Jien u s-surmast sirna ħbieb ħafna grazzi għall-mużika u xejn inqas għall-banda. Wara ħafna snin imsiefer erġajt lura biex ngħix hawn u bħallma kont qabel għadni issa miġnun għall-mużika, u mal-banda ndoqq il-baxx, strument li dejjem xtaqt indoqq. Dak kien żmieni l- bogħod mill-banda imma qatt il-bogħod mill-mużika. Ma nistax ngħalaq dan l-artiklu u ma nirringrazzjax lil-ħafna ħbieb tiegħi ġewwa Melbourne li magħhom tant ħadt pjaċir indoqq u li magħħhom tant ferraħna nies bil-mużika li konna ndoqqu. Grazzi lill-aħwa Bill u Chris Aquilina, Jennifer Chetcuti, Erni Muscat, Joe Cutajar, Fredu Cachia, l-għannejja u l-kitarristi tal-klabb ta' St Albans u ħafna oħrajn li tant huma numru kbir li impossibbli nsemmihom kollha. Grazzi.